दतिया/मध्यप्रदेश………..
महिला कांग्रेस महामंत्री के गंभीर आरोपों से घिरे दतिया शहर कांग्रेस ब्लॉक अध्यक्ष सुरेश झाॅ पर शिकंजा कस गया है। इस मामले ने जहां पार्टी की भारी किरकिरी कराई है, और पीसीसी ने सुरेश झाॅ से जबाब मांगा है। अब कांग्रेस नेता के खिलाफ एफआईआर दर्ज की जायेगी।
एडीजी डीपी गुप्ता ने महिला की फरियाद सुनने के बाद पुलिस अधीक्षक डी कल्याण को एफआईआर करने के निर्देश दिए हैं। शुक्रवार को एडीजी डी पी गुप्ता दतिया पुलिस कार्यालयों का निरीक्षण करने पहुॅचे। इसी दौरान पुलिस द्वारा कार्यवाही न होने से परेशान महिला काॅग्रेस महामंत्री अपनी शिकायत लेकर उनके पास पहुंची और आई जी को रोते हुए 10 साल से लगातार हो रहे शारीरिक शोषण और 17 लाख रूपये ऐठे जाने की दर्द भरी दास्तान सुनाई और न्याय के लिए गुहार लगाई। इसके बाद उन्होंने दतिया पुलिस को कांग्रेस नेता सुरेश झा के खिलाफ एफआईआर के निर्देश दीये हैं।
क्या है पूरा मामला……………
बता दें कि महिला मंडल की जिला महामंत्री ने मंगलवार को एसपी डी कल्याण चक्रवती को एक आवेदन देकर शहर ब्लाक अध्यक्ष पर आरोप लगाया था कि झा उसके पति के मित्र थे। इनका घर पर आना जाना था। पति की मृत्यु के बाद झा ने उसे जीवन भर साथ देने का वादा किया। उसका यौन शोषण करने के साथ व्यापार के लिए 17 लाख रुपए भी लिए। रुपए लेते वक्त झा ने रुपए वापस करने की बात कही थी। एवज में एक 10 लाख व एक 7 लाख रुपए का चैक दिया था। दोनों की चैक फर्जी निकले। मामला उजागर होने के बाद कांग्रेस के जिलाध्यक्ष नाहर सिंह यादव ने इसकी जानकारी प्रदेश संगठन को दी।
संगठन ने स्पष्टीकरण माँगा………….
शहर ब्लाक कांग्रेस अध्यक्ष सुरेश झा पर महिला मंडल की महामंत्री ने यौन शोषण करने के साथ 17 लाख रुपए हड़पने का आरोप लगाने के बाद प्रदेश संगठन ने झा से 24 घंटे में स्पष्टीकरण मांगा है। प्रदेश कांग्रेस कमेटी के उपाध्यक्ष प्रकाश जैन द्वारा जारी पत्र में झा को चेतावनी दी गई है कि अगर 24 घंटे के अंदर उन्होंने स्पष्टीकरण नहीं दिया तो पार्टी उनके खिलाफ निष्कासन की कार्रवाई कर सकती हैं।
गुरुवार को प्रदेश संगठन के उपाध्यक्ष श्री जैन ने झा के नाम एक पत्र जारी किया है। पत्र में उल्लेख किया गया कि आप शहर कांग्रेस के जिम्मेदार पदाधिकारी है। आरोप से जिला व प्रदेश स्तर पर पार्टी की छवि धूमिल हुई है। जिसे प्रदेश कांग्रेस कमेटी ने गंभीरता से लिया है। इसलिए तत्काल 24 घंटे के अंदर स्पष्टीकरण भेजे। अन्यथा पार्टी आपके खिलाफ निष्कासन की कार्रवाई करेगी।